Săptămâna aceasta, la Rio de Janeiro, are loc un turneu dotat cu premii în valoare de 250.000 de dolari, turneu ce se va desfășura pe o suprafață de zgură. Dacă pe tabloul de calificări a fost prezentă o singură jucătoare din România, Mihaela Buzărnescu, care a pierdut din primul tur, pe tabloul principal se află trei compatrioate.

Ana Bogdan, locul 160 WTA, va juca în primul tur contra jucătoarei din Brazilia, Gabriela Ce, locul 246 WTA, în vârstă de 22 de ani, cele două nu s-au mai întâlnit până acum.

Sorana Cîrstea, locul 199 WTA, care a primit un wild card din partea organizatorilor, va juca contra o altei brazilience, tot posesoare de wild card, Beatriz Haddad, locul 228 WTA, Sorana conduce în meciurile directe cu 1-0.

Andreea Mitu, locul 102 WTA și favorita 8 a turneului, o va întâlni pe americanca Shelby Rogers, locul 131 WTA, cele două nu s-au mai întâlnit până acum.

Toate cele trei jucătoare vor disputa meciurile astăzi, începând cu ora 19.

Favorita numărul 1 a turneului este brazilianca Teliana Pereira, locul 43 WTA.